Voglmuih

Voglmui is a Ortsteil vo da Gmoa Kiaberg im Woid im Landkroas Reng in Baiern. Er ligt etwa 500 Meta siedlich vo Kiaberg im Woid an am Fejdweg, dem Gunthersteig, etwa 1,5 Kilometa neardlich vom Guntherstoa im Naturpark Boarischa Woid.

 Gschicht 
Voglmui war bis in de 1960er Joahr a wassabetriemne Mei- und Hoizmui. Scho auf de aeltestn Kartn vo da Region aus'm 18. Joahrhundart san de Betriebskanäl in da jetzinga Form dogstejt. In dem Buach De Wassakräft Baierns werd de Anlag 1907 bschriem. Ene de 1960er Joahr is da Hof zwangsvasteigart worn und is in de Folgejahrzehnt laar gstandn, sodass da greasste Teil vom Hof vafoilln is. Seit de 1990er Joahr werd des Anwesn wieda bewirtschaftet. Am Rand vo de Ruslhochmoor werd biologische Landschoftspflege mit Eseln betriebn.